**ОБЩИНСКА ИЗБИРАТЕЛНА КОМИСИЯ ДИМОВО**

ПРОТОКОЛ № 19 ОТ ЗАСЕДАНИЕ НА ОИК НА 24.10.2015 Г.

Днес, 25.10.2015 г., в 15.30 часа на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК присъстваха следните:

Любослава Йорданова – председател; Пирин Луканов – зам.-председател;

Иван Иванов – секретар;

Нина Каменова – член;

Игнат Игнатов – член;

Тодоринка Пейчева - член

Христинка Христова – член;

Румен Томов – член;

Татяна Тодорова – член;

Мая Манчева – член;

Мариана Гергова - член.

Налице е кворум за провеждане на заседанието.

ДНЕВЕН РЕД:

|  |  |
| --- | --- |
|  | Материали за заседанието: |
| 1 | Решение относно жалба вх.№10 от 25.10.2015г. относно нарушаване на реда в СИК №017 в с.Гара Орешец, от Вера Костадинова Петрова – представител на политическа партия. |

Заседанието на комисията беше открито и ръководено от председателя.

Не постъпиха предложения за промяна на дневния ред и се пристъпи към обсъждане на т. 1 от същия.

Председателят на ОИК Димово докладва постъпила жалба вх.№10 от 25.10.2015г за нарушаване на реда в СИК №017 в с.Гара Орешец, от Вера Костадинова Петрова – представител на политическа партия..

В жалбата се твърди, че в СИК №017 в с.Гара Орешец в изборното помещение е влизал кандидата за кмет на Община Димово – Лозан Лозанов, който е извършил агитация в помещението и на излизане е блъснал жалбоподателката. След направена проверка – разговор с председателя на СИК № 017 и взето обяснение от г-н Лозан Лозанов, изнесеното в жалбата не се потвърди. Установи се, че г-н Лозан Лозанов не е влизал в помещението, а е извикал свой застъпник и го е попитал има ли проблеми при гласуването. На стълбите е срещнал жалбоподателката, с която се е разминал без да я блъска.

В този смисъл ви предлагам да вземем решение, с което да отхвърлим жалбата като неоснователна.

След проведеното обсъждане се премина към гласуване. Гласували 11 членове на ОИК Димово: ЗА - 11 /Любослава Йорданова; Пирин Луканов; Иван Иванов; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева и Мариана Гергова/ ПРОТИВ – няма.

На основание чл. 87, ал. 1, т. 1 и .т. 22 от ИК, ОИК Димово

**РЕШИ:**

ОТХВЪРЛЯ като неоснователна жалба вх. № 10 от 25.10.2015 г. за нарушаване на реда в СИК № 017 в с. Гара Орешец, от Вера Костадинова Петрова – представител на политическа партия.

След изчерпване на дневния ред председателят закри заседанието в 16.00 часа.

ПРЕДСЕДАТЕЛ :

СЕКРЕТАР :